KOMISSION ASETUS (ETY) N:o 3835/92,
annettu 28 päivänä joulukuuta 1992,
Portugaliin suuntautuvaan muna- ja siipikarjanliha-alan kauppaan sovellettavaa täydentävää kaupan järjestelmää koskevista yksityiskohtaisista säännöistä annetun asetuksen (ETY) N:o 3817/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon täydentävän kaupan järjestelmän soveltamista koskevista yleisistä säännöistä 26 päivänä helmikuuta 1986 annetun neuvoston asetuksen (ETY) N:o 569/86(1), sellaisena kuin se on muutettuna asetuksella (ETY) N:o 3296/88(2), ja erityisesti sen 7 artiklan 1 kohdan,
ottaa huomioon Espanjan ja Portugalin väliseen maataloustuotteiden kauppaan sovellettavasta järjestelmästä 20 päivänä joulukuuta 1985 annetun neuvoston asetuksen (ETY) N:o 3792/85(3), sellaisena kuin se on viimeksi muutettuna asetuksella (ETY) N:o 3296/88, ja erityisesti sen 13 artiklan,
sekä katsoo, että
Portugaliin suuntautuvaan tiettyjen muna- ja siipikarjanliha-alan tuotteiden kauppaan sovellettavaa täydentävää kaupan järjestelmää koskevista yksityiskohtaisista säännöistä 19 päivänä joulukuuta 1990 annetulla komission asetuksella (ETY) N:o 3817/90(4), sellaisena kuin se on viimeksi muutettuna asetuksella (ETY) N:o 3773/91(5), vahvistetaan ohjeelliset enimmäismäärät tiettyjen muna- ja siipikarjanliha-alan tuotteiden tuonnille Portugaliin vuonna 1992, ja ne olisi vahvistettava myös vuodelle 1993,
Portugalin kanssa käytävän kulutukseen tarkoitettujen munien kaupan helpottamiseksi olisi korotettava enimmäismääriä, joita yksi toimija voi viikon aikana hakea, ja
tässä asetuksessa säädetyt toimenpiteet ovat munien ja siipikarjanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3817/90 seuraavasti:
1) Korvataan 5 artiklan ensimmäisessä luetelmakohdassa ilmaisu "20 tonnia" ilmaisulla "60 tonnia".
2) Korvataan liite tämän asetuksen liitteellä.
2 artikla
Tämä asetus tulee voimaan 1 päivänä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä joulukuuta 1992.